
Scrisori şi descrieri ale modului în care Fericita Xenia i-a ajutat pe oameni 
adunate de preotul E. Rahmaninov 

Minunile care se săvârşesc în viața oamenilor datorită rugăciunilor sfinților şi 
bineplăcuţilor lui Dumnezeu - ale Fericitei Xenia sau ale altor sfinţi - sunt trăite în 
mod cu totul personal de către fiecare om. Le sunt date să trăiască minunile fie 
pentru întărirea credinţei, fie pentru ca ei să vadă, de unde şi prin rugăciunile cui 
le-a venit ajutorul, ajutorul plin de bucurie al lui Dumnezeu, pe care I-au cerut. 


Dacă un om, care a citit despre unele sau altele dintre minuni, aşteptă ca şi în viaţa 
lui să se manifeste exact aceleaşi minuni, el poate să o ia pe drumul necredinţei. 
Poate să ajungă la înşelarea diavolească. EI se poate lăsa ispitit să caute minunile. 


Este foarte important ca omul, nădăjduind în ajutorul lui Dumnezeu, să înţeleagă 
că el va veni în mod sigur şi să meargă pe drumul pe care ne cheamă Dumnezeu, 
ne cheamă sfinţi — drumul smereniei, al acceptării greutăților, al insultelor şi al 
jignirilor, al bolilor ca ceva necesar pentru îndreptarea vieţii sale, pentru ca să se 
pocăiască, pentru ca să-şi găsească drumul spre biserică. 


Dacă omul caută, pur şi simplu, minunea, el spune: „Arătaţi-mi minunile şi eu voi 
crede", ceea ce, în mod logic, nu se va întâmpla. Acest om se minte singur. Pentru 
ca să înțelegem, să percepem minunile şi pentru ca ele să se producă în viaţa 
noastră, trebuie să cerem de la Dumnezeu să ne dea credinţă. Credinţa este baza, şi 
nu minunile. Dacă omul nu vrea să creadă, chiar şi în faţa celor mai clare minuni, 
el rămâne sceptic. 

Preot Alexandr Le Suiss 


Scrisoarea lui A. A., lucrătoare într-un magazin 
al unei firme din Sankt-Petersburg 


„La începutul acestui veac, fiind încă tânără, m-am angajat într-unul din 
magazinele din Petersburg - casieră. Aici am cunoscut pe un coleg al meu, de care 
apoi m-am îndrăgostit. M-am căsătorit cu el şi am început să lucrez cu el în acest 
magazin. Soţul meu se bucura de reputaţia unui om priceput în afaceri, care-şi 
cunoştea meseria şi ştia să atragă cumpărătorii nemți. 

Un magazin din Moscova, aflând despre el, I-a ademenit cu un salariu dublu față 
de acela pe care îl primea în Petersburg. Patronul nostru a încercat, prin toate 
mijloacele, să nu plece, promițându-l chiar şi mărirea salariului, dar soţul meu nu a 
fost de acord cu propunerea lui şi am plecat împreună la Moscova. Dar Moscova 
nu ne-a primit cu prietenie. Noii colegi ai soţului meu au început să-l invidieze şi 
să-i facă tot felul de neplăceri. Un an întreg am trăit în aceste condiţii, în cele din 
urmă, soţul meu nu a mai putut rezista, a lăsat serviciul şi ne-am întors la 
Petersburg, sperând că fostul patron îmi va primi soţul înapoi la magazin. Dar 


2] 


socotelile noastre s-au dovedit a fi greşite. Fostul patron, supărat de plecarea 
soţului, a refuzat să-l reprimească la lucru. 


A început căutarea unui nou loc de muncă pe la diverse magazine. Acum soțul ar fi 
acceptat orice slujbă. A căutat mult timp. Ni s-au epuizat toate economiile, ba chiar 
şi îmbrăcămintea ni se uzase. Ajunseserăm la limita sărăciei. Părea că nu există 
ieşire din această cumplită situaţie. 


Și deodată a venit ajutorul tocmai de acolo, de unde părea că nu trebuia să-l 
aşteptăm, într-una din zile, stând de vorbă cu o vecină despre situaţia grea în care 
ne aflăm, aceasta m-a sfătuit să merg la cimitirul Smolensk, la Fericita Xenia. 


„Mergi, măicuţă, la Xenişca, mergi fără întârziere; ea 1-a ajutat pe mulți. la-l si pe 
soţul tău cu tine", ne-a spus ea. 


Aceste cuvinte ale acestei femei credincioase mi-au izbit păcătosul meu suflet, 
„într-adevăr, ce sunt eu, o neroadă, până acum să nu mă gândesc la bunul 
Dumnezeu? De ce nu l-am rugat pe el să mă ajute?" aşa mă gândeam eu. Și în acea 
clipă am alergat la soţul meu şi am început să-i spun să mergem la cimitirul 
Smolensk, ca să ne rugăm la mormântul Fericitei Xenia, deşi soţul meu era luteran. 
Se spune că înecatul se agaţă şi de un firicel de pai, aşa că soţul a fost de acord cu 
propunerea mea şi am plecat la cimitirul Smolensk, am rămas mult timp în 
paraclis. M-am rugat fierbinte Fericitei Xenia, şi i-am cerut ajutorul. Spre seară am 
ajuns acasă, am pregătit ceaiul şi ne-am aşezat la masă ca să bem ceaiul. Deodată 
uşa se deschide şi intră în casă un vânzător al unui mare magazin din Starona 
Petersburgului. Vânzătorul era un cunoscut al nostru. 


„Am venit la dumneata, Ivan Ivanovici, ca să-ţi fac o propunere - spuse el, 
salutându-se cu soţul meu. A murit vânzătorul nostru cel bătrân, în locul său a fost 
numit adjunctul său, iar locul lui a rămas liber. Salariul este excelent: dar că trebuie 
să cunoşti limba germană. Te-am recomandat pe dumneata, iar patronul a fost de 
acord." 

Ne-am minunat amândoi de ajutorul rapid pe care Fericita Xenia ni l-a dat, dar 
deocamdată nu am spus nimănui nimic. A doua zi, soţul meu a mers la proprietarul 
magazinului, s-a înţeles cu el şi a început serviciul. Din nou am început să trăim 
fericiți, mulțumindu-i neîncetat Fericitei Xenia pentru ajutorul dat. 


Dar fericirea noastră nu a fost de lungă durată. Nici nu reuşisem bine să ne 
aranjăm, să ne procurăm îmbrăcăminte, că soţul meu a răcit şi a căzut la pat. A 
zăcut la pat două luni şi cu toate îngrijirile mele şi ale medicului, a murit. Boala şi 

înmormântarea soţului meu m-a adus din nou la sapă de lemn. M-am îmbolnăvit 
foarte tare de nervi. 


Le mulțumesc rudelor soţului meu, care, văzându-mi sărăcia absolută şi lipsa de 
ajutor, m-au adăpostit la ei. Aproape un an întreg am locuit cu ei. În acest timp m- 
am mai pus pe picioare cu sănătatea, dar din punct de vedere moral, mă simțeam 
rău. Fiind tânără şi capabilă de muncă, vedeam că mâncam ultimul dumicat al 
bietelor mele rude, de aceea am căutat de lucru. M-am străduit să găsesc orice, dar 
toate eforturile mele au rămas fără nici un rezultat. Atunci m-am hotărât să 
părăsesc oraşul Petersburg şi să plec la ţară, unde trăiau nişte cunoscuţi ai mei, pe 
care soarta ni-i scosese în cale pe vremea când eu şi răposatul meu soţ eram foarte 
săraci. Cândva îmi spuseseră, că vara, la ţară poţi găsi de lucru la câmp şi că munca 
este grea, dar măcar nu mori de foame. 


În ajunul plecării am mers la mormântul Fericitei Xenia, m-am rugat şi i-am cerut 
ajutorul, iar a doua zi am plecat la ţară. Întâlnirea cu prietenii mei a fost 
călduroasă. Le-am vorbit despre situația mea grea şi i-am rugat să-mi găsească 
ceva de lucru. 


„S-a nimerit cum nu se poate mai bine, măicuţă A. A. - îmi spuse cunoscuta mea - 
mâine trebuie să sădim în grădina de zarzavat ceapa, sfecla şi morcovul, o să ne 
ajuţi şi tu. Şi apoi o să găsim noi şi altceva de lucru." 


Eram bucuroasă că voi începe să muncesc chiar de a doua zi. Şi mă pregăteam 
pentru a doua zi. Dar Dumnezeu hotărâse altfel. Chiar a doua zi am primit o 
scrisoare de la proprietarul magazinului în care lucrasem cu soţul meu răposat, îmi 
propunea să-mi reiau vechiul meu loc de muncă - casieră. Se înţelege, că am 
acceptat cu bucurie propunerea şi m-am întors la Petersburg. 


Am început din nou să trăiesc zile senine, fericite, îmi făceam datoria foarte bine, 
căci îmi cunoşteam meseria, şi zilnic îi mulțumeam Fericitei Xenia pentru ajutorul 
ei minunat. Au trecut astfel trei ani şi jumătate. Relaţiile mele cu proprietarul care 
conducea firma şi cu toţi colegii mei erau dintre cele mai bune. Proprietarul chiar 
îmi spusese că-mi va mări salariul. 


Dar de la o vreme, deodată am început să observ anumite şicane pe care mi le făcea 
şeful şi un comportament grosolan. Acelaşi lucru I-am observat, cu timpul, şi din 
partea stăpânului. Neînţelegând despre ce este vorba, mi-am dublat străduinţele şi 
încercam cu toate forţele mele să fac în aşa fel încât relațiile mele cu şeful să 
redevină din cele mai bune, aşa cum era la început. Şicanele şi observaţiile 

nedrepte au început să se repete la fiecare minut. Nu mai puteam să rămân aici. Am 
plâns amarnic, când m-am hotărât să părăsesc locul de muncă, ştiind cât de greu 
este unei femei singure, să trăiască în Petersburg, neavând mijloace de trai şi nici o 
ocupaţie. Mai rămăsese o săptămână până la sfârşitul lunii, în care hotărâsem să-mi 
părăsesc serviciul, în prima zi de sărbătoare, după exemplul anilor trecuţi, am mers 
la cimitirul Smolensk, la Fericita Xenia, am dat o slujbă pentru pomenirea ei şi 1- 
am cerut din tot sufletul meu un ajutor în găsirea unui nou loc de muncă. 


Și ce credeţi? Mergând a doua zi la magazin, deodată am observat că şeful nu 
numai că nu mă mai şicanează ca până acum, ci se poartă cu mine foarte politicos, 
la fel ca la început, mulţumindu-mi pentru munca mea şi rugându-mă ca, după 
terminarea programului, să rămân să discutăm. Nedumirindu-mă despre ce ar fi 
putut fi vorba, mi-am văzut de muncă. Pe la ora două, şeful s-a apropiat din nou de 
mine şi mi-a făcut cunoştinţă cu o doamnă îmbrăcată în doliu. Discutând cu noua 
mea cunoştinţă, am aflat că este sora şefului, că a rămas văduvă de curând, că nu 
are nici un mijloc de trai, dar că acum, Slavă lui Dumnezeu, a primit un loc de 
muncă bun, iar de mâine va începe lucrul. 


După program şeful se apropie de mine şi îşi ceru scuze pentru faptul că în ultimul 
timp a fost nedrept cu mine şi că din această cauză m-am supărat foarte tare. Mi-a 
spus că s-a purtat astfel pentru că dorea ca sora lui să ocupe postul meu. Acelaşi 
lucru mi-a spus a doua zi şi proprietarul magazinului, căruia şeful meu îi spusese 
multe lucruri neadevărate despre mine. 


Ajungând în acele zile acasă, imediat începeam să mă rog şi să-i mulţumesc lui 
Dumnezeu şi sfintei lui, Fericitei Xenia, pentru permanentul şi minunatul lor ajutor 
dat mie. Ba, mai mult: peste două zile am primit un colet poştal, nu se ştie de la 
cine, în care erau diferite lucruri de damă: un costum, o fustă, două fuste din 
mătase, pălărie şi altele, şi o scrisoare cu următorul conţinut: „Dragă necunoscută, 
te rog să primeşti lucrurile pe care ţi le-am trimis, căci eu nu mai am nevoie de ele, 
iar ţie îți sunt foarte de folos, îți cunosc situația grea şi ştiu ce greu îi este unei 
văduve sărace să trăiască. O necunoscută”. 

Neştiind cum să procedez cu pachetul, m-am adresat proprietarului, cerându-l 
sfatul. EI a citit scrisoarea şi mi-a spus: „Poartă sănătoasă lucrurile care ţi-au fost 
trimise şi mulțumeşte-i lui Dumnezeu pentru că există în lume oameni buni, care 
nu îi uită pe săraci."Scrisoarea a rămas la proprietar. 


De atunci a trecut mult timp. Lucrez şi acum la bunul meu patron, nu duc lipsă de 
nimic, sunt în cele mai bune şi mai prietenești relaţii cu toţi colegii mei de muncă 
şi sunt pe deplin fericită. Să dea Dumnezeu să trăiesc aşa până la moarte. Şi pentru 

toate acestea trebuie să-i mulțumesc Fericitei Xenia, pentru rugăciunile ei şi 
ajutorul miraculos. Totdeauna eu o voi considera cea mai mare Sfântă." 

Într-o zi, Iuliei U., care auzise multe despre ajutorul rugăciunilor Fericitei Xena 
dar care nu le acordase o atenţie deosebită, îi căzu în mână o cărticică despre 
Fericita Xenia. A citit-o cu atenţie, iar povestirile despre ajutorul rugăciunilor 
Fericitei Xenia au produs asupra ei o impresie atât de puternică, încât s-a hotărât ca 
în toate împrejurările vieţii ei să se roage Fericitei Xenia. Şi credinţa ei nu a rămas 
fără răspuns. lată acele situaţii în care Iulia U. vede ajutorul indiscutabil al Fericitei 
Xenia. 


Soţul Iuliei, Dimitrie, a băut câţiva ani de zile, zi de zi. Din această cauză, în casă 
erau adesea certuri, strigăte, gălăgie mare. Mult s-a rugat soția sa de el să renunţe 
la băutură şi s-a rugat fierbinte Fericitei Xenia. În cele din urmă, soţul s-a 
îmbolnăvit şi îşi pierdea adesea memoria. Dar soţia credincioasă nu a deznădăjduit. 
A început să se roage şi mai fierbinte Fericitei Xenia şi când soţul şi-a recăpătat 
cunoştinţa l-a îndemnat şi pe el să se roage Fericitei Xenia. Şi rugăciunea soţiei 
credincioase a fost ascultată. 


Venindu-şi o dată în fire, soţul îi spuse: „Roagă-te, draga mea, îți dau cuvântul că 
atunci când mă voi însănătoşi, n-o să mai pun niciodată nici măcar o picătură de 
vodcă în gură." 


Aşa s-a şi întâmplat. Soţul s-a însănătoşit şi de atunci, nu numai că nu a mai băut 
NIMIC, dar îi sfătuia şi pe alţii să renunţe la băutură. 


Curând, soţul ei a trebuit să-şi caute de lucru. A căutat mult dar toate străduinţele 
lui au fost zadarnice, în cele din urmă s-a hotărât să meargă în oraşul vecin să-şi 
caute de muncă, înaintea plecării, femeia 1-a sfătuit să meargă la biserică şi să dea 
o slujbă de pomenire pentru Fericita Xenia. Soţul plecă şi nu trecură patru zile, că 
sosi o telegramă în care se spunea că soţul îşi găsise de lucru. 

După zece luni de la angajarea sa, Dimitrie U., se îmbolnăvi de friguri, care îl 
chinuiră un an întreg. Nici un medicament nu l-a ajutat, îngrijorată din cauza bolii 
soțului, soţia hotărî să meargă la Petersburg, la Fericita Xenia. Aici a dat o slujbă 
de pomenire, a luat nisip de la mormânt a cumpărat o icoană şi o curea. Sosind 
acasă a pus nisipul într-un săculeţ pe care l-a cusut în perna soţului, icoana a 
agăţat-o deasupra patului său, iar mijlocul i I-a încins cu cureaua. Chiar din prima 
noapte soţul s-a simţit mai bine şi a dormit liniştit! Frigurile nu I-au mai supărat, 
iar dimineaţa s-a sculat complet sănătos. 

Iată ce ne comunică în scrisoarea sa Ivanovna Treskina: 

"Locuiesc în oraşul Nereht, în gubernia Kostromskaia. Am doi băieţi şi amândoi 
lucrează într-un birou, aflat la 40 de verste de oraş. Fiecare are apartamentul său. În 
ianuarie 1909, amândoi băieţii mei mi-au promis că vor veni să mă viziteze. Am 
aşteptat mult şi foarte nerăbdătoare venirea lor, dar ei nu mai veneau. Se apropia 
praznicul Fericitei Xenia. Sufletul meu parcă presimţea o nenorocire: nu mă 
gândeam decât la cum să mă ajute Dumnezeu, ca măcar o dată să ajung şi eu la 
mormântul Fericitei Xenia şi să mă rog! Dar neavând această posibilitate până 
acum, toată ziua de 23ianuarie am fost cu ochii în lacrimi, rugându-mă în sufletul 
meu în continuu, pentru a-mi ajuta mie şi copiilor mei. Ai casei mă întrebau de ce 
plâng, dar nu le-am spus nimic, iar lacrimile îmi curgeau şi mai tare şi tare. 
Aceasta s-a prelungit şi în ziua de 24 ianuarie, în cele din urmă nu am mai putut 
aştepta, mi-am luat paltonul şi am plecat la biserică, la slujba de vecernie. După 
vecernie l-am rugat pe părintele să facă o slujbă de pomenire pentru Fericita Xenia 
şi în timpul slujbei am putut să plâng în voie şi să mă rog. 


Puțin mai liniştită, am plecat acasă şi abia am reuşit să-mi scot paltonul că deodată 
mi-am văzut amândoi băieţii venind. Am alergat bucuroasă ca să îi întâmpin. Dar 
când au început să se dezbrace, imediat am văzut că mâna stângă a băiatului celui 
mai mic este pansată, îl întreb: „Ce ţi s-a întâmplat de ai mâna pansată?" 


„Hai, mamă, nu te speria, totul este în regulă, îți mulţumesc, sigur te-ai rugat astăzi 
pentru mine, iar rugăciunile tale m-au salvat de la moarte. lată ce s-a întâmplat: 
încă de ieri vorbisem cu fratele meu să venim să vă vizităm, ştiind că la voi este zi 
de sărbătoare, că tu o venerezi pe Fericita Xenia. Dimineaţa trebuia să merg să-l 
iau pe fratele meu şi împreună să venim la voi. Când am ajuns la el, încă nu era 
gata de drum printre alte lucruri, a scos din comodă şi un revolver, pe care I-a lăsat 
pe masă, iar el cu soţia sa au plecat într-o altă cameră, ca să aranjeze lucrurile în 
geantă. Neavând nimic de făcut, am luat revolverul şi am început să-l studiez, 
fiind ferm convins că este neîncărcat. Studiind revolverul mă gândeam: „Cât de 
mic este acest obiect şi cum poate să ucidă oamenii" şi în timp ce gândeam astfel, 
am îndreptat ţeava revolverului spre tâmplă, apoi spre inimă, trăgând de cocoş. 
Deodată se auzi o împuşcătură. M-am speriat îngrozitor, deşi nu simţeam nici o 
durere. Fratele meu şi soţia sa au alergat, speriaţi, în cameră; văd că mâna stângă 
este toată plină de sânge, că în mâna dreaptă ţin revolverul şi că sunt palid şi abia 
mă ţin pe picioare. Imediat m-au aşezat pe scaun. Mi-au spălat şi mi-au legat mâna, 
şi au trimis după doctor. Doctorul a constatat că glonţul mi-a străpuns numai partea 
moale a mâinii stângi, între degetul mare şi cel arătător, fără să atingă cât de puţin 
oasele. Mi-a pansat mâna şi mi-a spus că nu-i nimic grav, că peste câteva zile mâna 

mea va fi complet vindecată. După ce m-a pansat, ne-am urcat pe cal şi am venit la 


Vol. 


Ce am simţit eu în timp ce fiul meu îmi povestea nu pot să exprim în cuvinte. Am 
înțeles cât de puternică este rugăciunea mamei pentru copii ei, cum îi vine 
rugăciunea fierbinte şi cât de miloşi sunt sfinții lui Dumnezeu şi de săritori la 
aceste rugăciuni. Minunat este Dumnezeu şi sfinţii săi! 


Eu le impun şi copiilor şi nepoților să respecte memoria roabei lui Dumnezeu 
Xenia şi să nu o uite atunci când sunt în situaţi dificile. 

În anul 1909, în Griazoveţk, un sătuc din gubernia Vologda, a avut loc o întâlnire 
la care s-au discutat diferite probleme ale agriculturii. Ţăranii au discutat mult 
asupra acestor probleme dar nu a ajuns la nici o înţelegere. Părerile lor erau 
împărțite. Şi cum se întâmplă adesea, încet-încet, au început discuţii aprinse, 
certuri între ei, strigăte, reproşuri, şi totul s-a terminat cu bătaie, în timpul acestei 
bătăi, A. |. Krutikov I-a lovit pe vecinul său, Procoflev, atât de tare, încât i-a rupt 
mâna. Înfierbântaţi, nimeni nu a acordat incidentului atenţie (presupunând că totul 
se va termina aici): 


Dar a doua zi, când Krutikov a aflat că Procofiev este bolnav şi stă la pat, că are 
mâna ruptă, a alergat imediat la vecinul său şi i-a cerut iertare. S-a rugat mult şi 
fierbinte de Procoflev ca să uite incidentul şi să-i ierte păcatul cel neintenţionat. 


Dar Procoflev nu a vrut să-l asculte pe vecinul său, "Nu pot să te iert - te voi da în 
judecată". 


Krutikov şi-a vizitat vecinul de mai multe ori, rugându-l să uite această întâmplare 
nefericită dar Procofiev nu a cedat rugăminților vecinului său. Dimpotrivă, a scos 
un certificat medico-legal şi I-a înaintat instanţei spre acuzare. 

Krutikov s-a speriat cumplit de tare. Dar nu avea nimic de făcut. A plecat la 
Vologda să consulte un avocat şi să-l sfătuiască ce să facă. Dar nu l-au încurajat 
Nici avocaţii. Toţi au spus că fapta lui nu poate fi iertată, că poate fi pasibil de şase 
luni de închisoare. 


Krutikov s-a întors la Vologda complet dărâmat. Nu mai mânca, nu mai bea şi nu 
mai putea dormi, între timp 1 s-a întâmplat un alt necaz, o mare nenorocire: i-a ars 
casa şi toate rezervele sale de lemne. 

Dar această nenorocire parcă l-ar fi însufleţit pe Krutikov. Pentru un timp el a uitat 
de durerea pricinuită de proces, căci s-a apucat să-şi construiască o altă casă. Şi cât 
a ţinut construirea casei Krutikov a fost ocupat, uitând nenorocirea sa. Dar casa a 
fost gata. Krutikov s-a mutat cu familia în noua casă şi a început din nou să se 
gândească la ceea ce-l durea. Peste puţin timp a venit şi citaţia de la judecătoria 
Judeţului, prin care i se comunica să se prezinte la tribunal. 


Krutikov era disperat. „Eu - scrie el — am renunţat complet şi la mâncare şi la 
somn. Toţi ai mei dormeau, numai eu singur nu dormeam: ba plângeam, ba 
închinându-mă, mă rugam lui Dumnezeu < < Doamne, facă-se voia Ta> >". 


Într-o seară Krucikov a ajuns acasă foarte obosit şi s-a întors în pat imediat, dar din 
nou, durerile legate de proces nu i-au dat pace sufletului şi din nou nu a putut 
închide ochii. A început să se roage şi să se închine din nou. În sfârşit, Krutikov nu 
s-a mai putut stăpâni, a sărit şi s-a dus să viziteze un vecin. 


Tocmai în ziua aceea se nimerise ca să vină în vizită la acel vecin o rudă din 
Petersburg , care a adus multe noutăți. Au început să discute despre diferite 
probleme, Krutikov - i-a povestit musafirei despre necazul său. 


„la, dragul meu, această cărticică - îi spuse musafira - şi citeşte-o (îi dăduse o 
cărticică despre Fericita Xenia), am auzit că Fericita Xenia îi ajută mult pe cei 
aflați în necazuri, citeşte cărticica, roagă-te cu credinţă, iar Dumnezeu îți va ajuta 
să scapi de necaz." 


Krutikov s-a apucat de citit cu mare bucurie după ce ajunse acasă, aprinse focul şi 
toată noaptea a citit. „Cărticica aceasta m-a interesat foarte mult, scrie Krutikov. 
Cu cât citeam, cu atât îmi doream să aflu mai mult despre Fericita Xenia, despre 
descrierea situaţiilor în care Dumnezeu s-a milostivit de cei care aveau nevoi de 
mila Lui, la rugăciunile Fericitei Xenia. Totul mă impresionase atât de tare, eram 
atât de uimit, încât mi se zbârlise părul şi îmi îngheţase sângele în vine." 

Krutikov a citit cartea de câteva ori, a stins focul şi spre dimineaţă s-a întins în pat. 
Dar nu putu, din nou, să adoarmă, „Ce se va întâmpla cu familia mea dacă mă vor 
închide? Este timpul să înceapă munca la câmp, şi numai eu sunt bun de muncă: în 
familia mea, ba unul este prea mic, ba altul este prea bătrân, se va ruina familia 
mea !!" 


Sări din nou, se îndreptă spre icoană şi începu să se roage Fericitei Xenia, 
promițând să ţină aprinsă în permanenţă, o candelă, spre pomenirea ei şi să-i 
cinstească totdeauna memoria dacă nu va fi trimis la închisoare. 

În ziua fixată sosi judecătorul ținutului. Se adunaseră mulţi reclamanțţi şi pârâţi. S-a 
făcut prezenţa: a fost strigat şi Krutikov şi Procoflev şi martorii lor; toți erau 
prezenţi. Au început dezbaterile. Judecătorul a avut multe procese, aşa încât a durat 
mult timp. În sală era o căldură sufocantă. Venise vremea prânzului, iar cazul lui 
Krutikov nu fusese dezbătut. Atunci Krutikov, dorind, pentru ultima oară să se 
împace cu Procofiev, l-a întrebat pe grefier: „Cazul nostru va fi audiat curând?" 


„Nu, nu atât de curând, cazul dumneavoastră va fi judecat ultimul" - îi răspunse 
grefierul. 


„Atunci putem merge să bem un ceai?" 


Zâmbind, parcă ghicindu-i gândul, grefierul îi privy pe amândoi şi spuse: „Da, 
puteți merge, aveţi timp de un ceai!" 


Krutikov, Procofiev şi martorii au ieşit şi au plecat la o ceainărie. Pe drum, 
Krutuikov, chemând-o neîncetat pe Fericita Xenia în rugăciunile sale, I-a rugat din 
nou pe Procofiev să se împace, dar Procofiev nu a fost de acord.Au ajuns la 
ceainărie, a cerut ceaiul şi l-au turnat în ceşti. 


„Poate că aici, la ceai, ne vom împăca, se gândi Krutikov, şi iarăşi începu să se 
roage în gând, cerând ajutorul Fericitei Xenia pentru aceasta. Au băut ceaiul, şi 
tocmai când Krutikov vroia să-l roage din nou pe Procofiev să se împace, 
gardianul tribunalului veni la ei, în fugă, strigându- le:,, Ce faceţi aici, nerozilor, 
cazul vostru se dezbate, iar voi beţi ceai; grăbiţi-vă la tribunal." 


Krutikov a alergat la tribunal ca ieşit din minţi dar nici Procofiev, nici martorii lui 
nu l-au crezut pe gardian şi au rămas mai departe în ceainărie. 


Krutikov a ajuns la judecată chiar în clipa în care judecătorul îl striga pentru a fi 
judecat. 


Judecătorul întrebă: „Krutikov şi Procofiev, nu vreţi să vă împăcaţi?” 
„Chiar asta doresc cel mai mult, onorată instanţă", răspunse Krutikov. 
„Dar dumneata ce spui, Procofiev?” 


„Nu este aici, răspunse grefierul. A plecat cu martorii săi să bea ceai." 

„Ce? Obraznicii, eu vin special aici, din oraş ca să le fie lor mai uşor, iar ei, care au 
venit de la două verste, nu au putu să aştepte să li se dezbată cazul — spuse 
judecătorul." 


Apoi scrise ceva pe filele dosarului şi a anunţat; „Cazul Procofiev contra Kruuikov 
este clasat." Numai ce s-a dat sentinţa, că Procofiev veniră în sală! 


„Sunt aici!" - spuse el judecătorului. 


„leşi afară, îi răspunse judecătorul - du-te să bei ceai. Cazul dumitale a fost 
soluționat deja." 


Sala a izbucnit în râs la adresa lui Procofiev, dar lui Krutikov numai de râs nu-i 
ardea: era uluit. „lată - gândi el - ce face Dumnezeu; iată cum lucrează Dumnezeu 
prin rugăciunile sfinților Săi”. Şi fugi imediat acasă ca să-i facă o bucurie familiei 
sale, neştiind cum să-i mulțumească Fericitei Xenia. 


Krutikov a trimis această relatare despre ajutorul miraculos al Fericitei Xenia, 
trimițând şi bani pentru uleiul din candela ce arde neîntrerupt la mormântul 
Fericitei şi ne-a rugat fierbinte să facem o slujbă de pomenire. 

Un om, pe nume Ștefan, din regiunea Kubanului, a zăcut doi ani de zile. Rudele lui 
I-au îngrijit cu multă dragoste, dar de vindecat nu s-a vindecat. 


Ivan Osipovici Andrienko, un om cinstit şi respectat, rudă a bolnavului, auzind că 
Fericita Xenia îi ajută pe toţi aceia care vin la ea cu credinţă, i-a scris preotului 
cimitirul Smolensk o scrisoare, rugându-l fierbinte să facă o slujbă de pomenire la 
mormântul Fericitei Xenia şi să pomenească în rugăciunile sale pe bolnavul Ştefan. 
Se înţelege, că rugămintea lui Andrienko a fost îndeplinită. 


După aceasta, la puţin timp, Andrienko îi scria egumenului bisericii cimitirului 
Smolensk: „Vă mulțumesc foarte mult pentru rugăciunile dumneavoastră către 
Dumnezeu şi către Fericita Xenia, pentru rugăciunile ei fierbinţi către Dumnezeu: 
bolnavul nostru Ștefan s-a însănătoşit, datorită rugăciunilor dumneavoastră şi ale 
roabei lui Dumnezeu Xenia. Doi ani a zăcut, dar acum este sănătos." 

„Timp de doi ani nu am avut linişte din cauza unei probleme familiale - scria în 
scrisoarea sa Filip Ivanovici Sorokin, consilier universitar, pensionat - şi nu a fost 

chip să o rezolv: totdeauna se ivea câte o piedică. Toată viaţa mea am locuit în 
Kiev, dar a trebuit să merg la Sankt-Petersburg pentru câteva zile. înaintea plecării 
mele, soţia mi-a spus că a auzit de la o cunoştinţă de a ei, că Fericita Xenia, al cărei 
mormânt se află în cimitirul Smolensk oferă ajutor şi reuşită în orice fel de 
problemă. 


La 25 aprilie, sosind în Petersburg, m-am îndreptat spre cimitirul Smolensk, şi aici 
la paraclis, la rugăciunea mea, preotul a făcut o slujbă de pomenire la mormântul 
Fericitei Xenia; în timpul slujbei m-am rugat fierbinte, implorând ajutor. După 
aceasta, a doua zi, 26 aprilie am rezolvat, în două ore, fără nici o dificultate, 
problema mea, pe care timp de doi ani nu o putusem rezolva. Totul decursese atât 
de uşor ca şi cum o forță mai presus de fire ar fi condus totul. 


Pe data de 28 aprilie am mers din nou la paraclisul Fericitei Xenia ca să mă rog şi 
să-l mulţumesc lui Dumnezeu pentru mila Lui faţă de mine, păcătosul. 


Nu mă refuzaţi, vă rog, primiți această candelă de argint şi 25 de ruble pentru ulei, 
cu rugămintea ca uleiul să ardă continuu în candela de la mormântul Fericitei 
Xenia, timp de un an. 

Un locuitor al oraşului Voronej A.I.A a suferit zece ani de o groaznică durere de 
cap. De nenumărate ori a mers la medic, sperând să se vindece, dar toate 
medicamentele prescrise de doctori nu i-au ameliorat deloc durerile. Şi în mod 
întâmplător, mergând în vizită la cineva, dădu peste o cărticică în care era vorba 
despre Fericita Xenia. Uluit de prezentarea atâtor situaţii în care Fericita i-a ajutat 
pe cei care au rugat-o, el l-a rugat fierbinte pe posesorul cărțuliei, să-i dea, dar 
numai dacă are, fie ulei, fie puţin nisip de la mormântul Fericitei Xenia. Stăpâna 
casei nu avea ulei, dar i-a dat cu plăcere nisip. 


Bucuros, A.I. a plecat acasă, a cusut nisipul într-o cârpă curată şi cu credință 
profundă în Dumnezeu şi în ajutorul Fericitei Xenia a început ca, zilnic, începând 
cu data de 8 ianuarie 1912, să pună nisipul sub perna sa. Şi, începând chiar din 
această zi, durerile de cap au încetat. Au trecut apoi, două săptămâni, timp în care 
durerile au încetat definitiv. 


Neştiind cum să îi mulțumească lui Dumnezeu, A. s-a grăbit să meargă la biserica 
Sfântul Mitrofan din Voronej, şi a dat aici o slujbă de pomenire pentru Fericita 
Xenia. 

La 12 februarie 1912 A.I.A a scris o scrisoare părintelui egumen al cimitirului 
Smolensk, în care-şi exprima imensa lui bucurie pentru vindecarea lui miraculoasă 
şi îl rugă fierbinte să facă o slujbă de pomenire pentru Fericită, la mormântul ei şi 
să pomenească pe mult-păcătosul Aleksei şi Alexandru care s-a vindecat de 
cumplitele lui dureri de cap. 

În oraşul Novorosîsk, în anul 1911, trăia o femeie grav bolnavă de cancer la sân. 
Numele ei era Xenia. În ciuda tratamentului prescris de diverşi medici, boala a 
avansat rapid. Suferințele deveneau tot mai mari cu fiecare zi. Nemaisperând în 
ajutorul medicilor, bolnava a rugat-o pe o cunoştinţă a ei, O.V.K, ca să-i scrie 
părintelui stareţ al cimitirului Smolensk, o scrisoare şi să-l roage să facă o slujbă de 
pomenire pentru Fericita Xenia, iar după slujbă să-i trimită ulei din candela de la 
mormântul Fericitei. 


Între timp, boala se agravase atât de tare, încât, după spusele medicilor, nu mai 
exista nici o speranţă de vindecare. Ei au refuzat de a ajuta în orice mod de a uşura 
suferinţele bolnavei. Bolnava zăcea în pat, nemaiputând nici să vorbească, şi nici 
măcar să-şi mişte o mână. Ridicându-i capul cu pernă cu tot îi dădeau doar câteva 
picături de apă. Se vedea clar că zilele îi erau numărate. A trăit aceste cumplite 
suferinţe până la data de 21 iulie când de la cimitirul Smolensk a primit o scrisoare 
prin care i se confirma că s-a făcut slujba de pomenire pentru Fericita Xenia şi că îi 
trimit ulei şi puţin pământ de la mormântul Fericita Xenia. 


Imediat O.V.K i-a dat bolnavei o sticluţă cu ulei şi puţin pământ, iar cealaltă 
sticluță a oprit-o ea, ca să-şi vindece piciorul. Pământul i l-a pus bolnavei sub 
pernă, iar cu uleiul din sticluţă i-a uns sânul bolnav. Spre seară a uns-o din nou. Şi, 
lucru de minune, toată noaptea, bolnava a dormit uimitor de liniştită, ceea ce nu se 
mai întâmplase de nu se ştie când. 


În dimineaţa zilei de 23 iulie, bolnava a cerut sticluţa cu ulei, stand în pat. Trecură 
încă două-trei zile şi sub ochii tuturor celor prezenţi, s-a produs minunea: bolnava 
s-a ridicat din pat, a traversat dormitorul, o parte din hol şi s-a oprit în faţa uşilor 
sufrageriei, căci încă se mai simţea slăbită. A doua zi veni în sufragerie, 
nemaisimţind nici o durere la sân. 


Toţi aceia care o văzuseră pe Xenia că fusese pe moarte, nu puteau înţelege de nici 
un fel, de ce s-a produs cu ea asemenea schimbare, în ochii lor ea înviase din morţi. 
Toate acestea ne-au fost comunicate de către prietena Xeniei, O.V.K. Ea I-a rugat, 

în numele fostei bolnave, pe preot, să mai facă o slujbă de pomenire şi să-i mai 
trimită ulei şi de asemenea iconiţe şi cruciuliţe de la mormântul Fericitei Xenia. 

Sora medicală M.I.Sergheevna din Elabug, în scrisoarea sa, din 5 octombrie 1912, 
adresată părintelui stareţ al cimitirului Smolensk scrie: „în ţinutul nostru, memoria 
roabei lui Dumnezeu Xenia este venerată de mulţi oameni, pentru că prin 
rugăciunile ei mulţi suferinzi, de diferite boli, s-au vindecat în mod miraculos. 


Aşa s-a întâmplat şi cu o femeie din satul Staraie Sarali, care a fost lovită de o 
paralizie foarte gravă, timp de cinci luni nu a putut să stea în picioare. Ea a trimis o 
scrisoare la cimitirul Smolensk, cu rugămintea de a se face o slujbă de pomenire 
pentru Fericita Xenia şi să se facă rugăciuni la mormântul Fericitei, pentru 
vindecarea el. 


Incă înainte de a primi răspunsul de confirmare a oficierii slujbei la mormântul 
Fericitei Xenia, a simţit o ameliorare a boli, s-a ridicat în picioare, iar acum este pe 
deplin vindecată. 

A. Smelova, din gubernia Perm, scrie, în scrisoarea din data de 11 ianuarie 1913: 
„Nu de mult, toate rudele mele sufereau atât de mult de pe urma diferitelor boli, că 
nu mai ştiam la cine să chem ajutor, în acest timp, absolut întâmplător, am afişat 
despre mai multe cazuri de vindecare miraculoasă, săvârşite prin rugăciunile 
Fericitei Xenia, şi am hotărât ca imediat să mă adresez ei, rugând-o să ne ajute. Am 
adunat ceva bani, după puterile noastre şi i-am trimis la paraclisul Fericitei Xenia, 
cu rugămintea de a se face o slujbă de pomenire pentru Fericita Xenia şi să se 
roage pentru uşurarea durerilor noastre. Pentru câteva copeici pe care reuşiserăm să 
le trimitem, am primit de la Domnul nostru Dumnezeu, la rugăciunile Sfintei 
Xenia, atâta milă şi atâtea binefaceri, încât nu pot fi exprimate în cuvinte. 


Nu voi vorbi în această scrisoare despre alții, ci despre mine însămi. Sunt o 
păcătoasă, nu ştiam să mă rog şi nu mă rugam, deşi sufeream de o durere 
îngrozitoare de cap, iar sufletul îmi era în permanenţă apăsat de o greutate, de 
tristeţe. Trimiţând şi eu, împreună cu ceilalți, scrisoare la paraclisul Fericitei Xenia, 
nu m-am gândit că voi simţi vreo uşurare a durerilor sau că mă voi vindeca, de 
aceea nici nu am dat cine ştie ce atenţie scrisorii prin care ceream ajutor. Dar, 
minune dumnezeiască, curând după ce am trimis scrisoarea, am început să observ 
că durerile mele de cap devin tot mai slabe, tristeţea dispare, iar eu devin cu totul 
alta, nu posomorâtă ca mai înainte, ci plină de viaţă, în prezent sunt complet 

sănătoasă. Nu mai sufăr nici de durerile de cap şi nici de tristeţe. Cu ruşine şi cu 
durere în suflet, recunosc faptul de a fi fost oarbă mai înainte, recunosc prostia de a 
nu crede în Dumnezeu şi sufăr profund pentru aceasta, îl rog fierbinte pe 
Dumnezeu, zi şi noapte, să-mi ierte cumplitul meu păcat. Acum nu numai ca eu 
cred tare dar sunt ferm convinsă şi ştiu cu siguranță, că vindecarea mea şi cea 
trupească şi cea sufletească s-a produs mulţumită rugăciunilor fierbinți ale 
celorlalți oameni credincioşi pentru mine şi îndeosebi pentru rugăciunile Sfintei lui 
Dumnezeu, Fericitei Xenia. Doamne, iartă-mă, sunt o păcătoasă!" 

Vera Karpova, din Belikovka, Kiev, îi scria părintelui stareţ, la data de 20 ianuarie 
1913: „Cu doi ani în urmă m-am adresat dumneavoastră cu rugămintea de a vă 
ruga la mormântul Fericitei Xenia pentru a-l ajuta pe bunul meu prieten Simeon O. 
După cum vă scriam în acea scrisoare, acest om, o persoană ireproşabilă şi 
credincioasă, a fost dat afară din serviciu, în urma unor aranjamente ale duşmanilor 
lui. El avea o familie numeroasă şi în afară de salariu nu mai avea nici un ajutor de 
trai. Pierderea serviciului, sărăcia îngrozitoare şi suferinţele îl îngrozeau şi pe el, 
dar şi pe familia lui. Nu exista nici o speranţă, după cum se vedea, pentru a ieşi din 
această situaţie. Dar în acest timp, întâmplător am citit în „Pelerinul" un anunţ 
despre Fericita Xenia şi ne-am hotărât să ne adresăm ei, rugând-o să ne ajute, 
crezând că Dumnezeu nu lasă fără răspuns bun cererile Sfintei. Imediat v-am şi 
trimis o scrisoare cu cererea sus menţionată. Imaginaţi-vă cât de mare ne-a fost 
uimirea când, deodată cu răspunsul dumneavoastră, prin care ne comunicaţi că 
cererea ne-a fost îndeplinită, am primit şi o altă confirmare, aceea prin care s-a 
hotărât ca situația domnului Simeon O să fie reanalizată. După o nouă analiză 
situația domnului S O a luat o turnură fericită. Domnul Simeon O. a fost pe deplin 
reabilitat şi 1 s-a oferit un loc nou, mai bun decât cel de dinainte, loc în care 
lucrează şi acum. Această schimbare fericită a situaţiei nu o putem pune decât pe 
seama ajutorului Fericita Xenia, care s-a rugat pentru el." 

Vera I.Gabina, din Taşkent, care ne ruga să facem o slujbă de pomenire pentru 
Fericita Xenia, ne scria în scrisoarea sa către părintele stareţ, din 26 ianuarie 1913, 
că toate dorinţele inimii ei, rugăciunile ei şi cererile pe care le-a adresat lui 
Dumnezeu prin bineplăcuta lui Dumnezeu, Fericita Xenia, s-au realizat acum într- 
un mod miraculos: fiica ei, Valentina, s-a vindecat complet de boala de care 
suferise. Mama ei, care paralizase, acum se simte mult mai bine: ea umblă fără 
ajutorul cuiva, vorbeşte clar şi pe faţa ei nu a mai rămas nici o urmă a bolii de care 
suferise, doar că nu poate să ţină în mâna dreaptă lucrurile, dar cu ajutorul lui 
Dumnezeu, va trece şi asta curând. Toţi ai ei, care mai înainte se iubeau, trăiau 

acum răspândiți prin diferite locuri din Turkistan şi aproape că nu se mai vedeau. 
Din această pricină, rudele ei erau foarte mâhnite şi-l rugau pe Dumnezeu, prin 
Fericita Xenia, ca să-i adune din nou la un loc, să fie din nou împreună. ȘI, minune, 
la sfârşitul anului 1912, chiar în ajunul Naşterii Domnului, lucrurile au evoluat în 
aşa fel, încât s-au adunat cu toţii în acelaşi oraş, iar acum trăiesc cu toţii ca într-o 
singură familie. 


(Extras din cartea - Sfânta Xenia cea smerită si nebună pentru Hristos) 

Sfânta Xenia 
cea smerită și nebună 
pentru Hristos 


